আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
আফগানিস্তানের প্রদেশ
আফগানিস্তান অনেকগুলি উইলায়াত বা প্রদেশে বিভক্ত। এগুলি দেশটির সর্বোচ্চ প্রশাসনিক একক। বর্তমানে দেশটিতে ৩৪টি প্রদেশ আছে। এদের মধ্যে ২০০১ ও ১০০৪ সালের মধ্যে ৪টি নতুন প্রদেশ যুক্ত হয়েছে। প্রতিটি প্রদেশ আবার একাধিক জেলায় বিভক্ত।